ওয়ানবুক হলো এই প্রতিষ্ঠানের আরো একটি সেবা। এই সেবাটি মাসিক চুক্তির ভিত্তিতে গ্রহণ করা যায়। এটি হোস্টেট সলিউশন সার্ভিস। ইকবাল আহমেদ ফখরুল হাসান রাসেল এই প্রসঙ্গে বলেন, ‘এই পদ্ধতিতে প্রত্যন্ত অঞ্চল থেকেও একজন গ্রাহক তাদের সেবা পেতে পারেন। ওয়ানবুক সেবার মাধ্যমে একজন আগ্রহী ওয়ানবুকের পেজে ঢুকে তাদের কাঙ্খিত সেবাটি বেছে নিতে পারেন। এজন্য কারো সাহায্যের প্রয়োজন হয় না। যেহেতু এটি মাসিক চুক্তিভিত্তিক সেবা, সেহেতু কেউ যদি কয়েক মাস ব্যবহার করার পর মনে করেন যে, এটি আর ব্যবহার করবো না তাহলে সে নিজে থেকেই তা বন্ধ করে দিতে পারবে এবং লেনদেন পদ্ধতি সম্পূর্ণ অনলাইনের মাধ্যমে করা যাবে।’ রাসেল বলেন, ‘সরকারী ও ইনস্টিটিউটগুলোর জন্য অগ্রাধীকার ভিত্তিতে আমরা এই সেবাটি দিয়ে থাকি, তবে রক্ষণাবেক্ষণের জন্য আমাদেরকে প্রদান করতে হবে অন্যান্য খরচগুলো।’ তিনি আরো বলেন, ‘দেশের বাজারে সফটওয়্যার ও আইটি সম্পর্কিত যে চাহিদা তৈরি হয়েছে তা পূরণ করাই আমাদের জন্য একটি বড় চ্যালেঞ্জ হয়ে দাড়িয়েছে। আমাদের একটি স্লোগান রয়েছে আর তা হলো ‘থিংক গ্লোবাল বি লোকাল’। আমরা আন্তর্জাতিক বাজারের হিসেবে আমাদের সেবা প্রদান করে থাকি কিন্তু সেই সেবা দেশীয় প্রতিষ্ঠানগুলোকে আগে দেয়ার প্রত্যয় রয়েছে আমাদের। আর একটি বিষয় হলো, আমাদের রয়েছে একটি ডায়নামিক টিম। এই টিমের প্রায় সকলেই তরুণ, তাই কাজে রয়েছে আলাদা গতি। বর্তমান সরকার প্রযুক্তি বান্ধব সরকার। আমাদের পথচলা ও এতদূর আসার পেছনে সরকারের অনেক অবদান রয়েছে। বর্তমান প্রধানমন্ত্রীর ঘোষণা অনুযায়ী আগামী তিন বছরে তথ্যপ্রযুক্তিতে ৫ বিলিয়ন ডলার রপ্তানিতে অংশিদার হতে পেরে আমরা আনন্দিত।’